钦定古今图书集成/方舆汇编/边裔典/第097卷 > 大阇婆国
## 钦定古今图书集成/方舆汇编/边裔典/第097卷 > 大阇婆国

图考

按《三才图会》，大阇婆国又名莆家龙，风帆八日可到。
旧传其国雷震石裂，有一人出，后立为王，其子孙尚
存，产青盐、绵羊、鹦鹉、瑜珠、宝贝等。又言其国中有飞
头者，其人目无瞳子，其头能飞。其俗所祠名曰“虫落”，
因号落氏。汉武帝时，南方有解形之民，能先使头飞
南海，左手飞东海，右手飞西泽。至暮，头还肩上，两手
遇疾风飘于海水外。